Hvaljen Isus i Marija!

Dragi učenici, pozdravljam vas na početku trinaestog tjedna na daljinu.

Još tri tjedna do kraja još jedne nastavne godine. No ova godina je za tebe nešto drugačija: još tri tjedna do kraja jednog lijepog, nadam se, perioda tvojega života – osnovne škole. Sada te čekaju novi izazovi. Nadam se da si svoju budućnost predao/predala u Božje ruke. Nadam se da se moliš da ti Bog pomogne u svezi škole koju ćeš odabrati. Čak i ako ne upišeš od prve ono što si planirao/la, to ne znači da nisi na svom putu. Bog zna što je najbolje za nas. Zato se sada pomoli svojim riječima i predaj svoju budućnost u Božje ruke. Traži da te vodi, da te prati, da te čuva, da bude uvijek uz tebe i da sve što nije dobro u tvom životu, snagom svoje ljubavi, svoga Duha, okrene u dobro. Izmoli i molitvu Oče naš koju nas je Isus naučio moliti.

U ovom tjednu bih voljela da pogledate fantastičnu priču o čovjeku koji je svojom upornošću promijenio cijeli jedan svijet. Promijenio je najprije svoj svijet, time je promijenio i svijet oko sebe. To uvijek čine veliki ljudi – mijenjajući sebe, mijenjaju druge. Na bolje. Na to smo svi pozvani. Dobri Bog te stvorio sa puno ljubavi i kreativnosti i ti si jedno malo Božje čudo. Zašto nema puno ljudi koji mijenjaju svijet? Jer ne vjeruju u sebe i u čuda. Isus je stalno činio čuda. Jer je vjerovao u njih. Ovo je priča o čudu koja može postati i tvoja priča.

Nadam se da sam te zainteresirala. Želim ti ugodno i poticajno gledanje.

Poveži se klikom na:

<https://www.youtube.com/watch?v=Z79LoK_3vDE>

Za kraj, izmoli Slava Ocu sa vjerom da te Bog čvrsto drži u naručju.

Molim se za tebe 😊

Tvoja vjeroučiteljica